
[bookmark: _Hlk50661646][bookmark: _Hlk50665340]Par iekšējā normatīvā akta “Valsts budžeta mērķdotācijas sadales un pašvaldības budžeta finansējuma piešķiršanas kārtība Gulbenes novada pašvaldības dibinātajās izglītības iestādēs” izdošanu


Ņemot vērā grozījumus Ministru kabineta 2016.gada 5.jūlija noteikumos Nr.445 “Pedagogu darba samaksas noteikumi” un Ministru kabineta 2026.gada 14.aprīļa noteikumus Nr.205 “Kārtība, kādā aprēķina un sadala valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs”, kas stāsies spēkā 2026.gada 1.septembrī, Gulbenes novada Izglītības pārvalde ir izstrādājusi un virza apstiprināšanai Gulbenes novada pašvaldības domei jaunu noteikumu “Valsts budžeta mērķdotācijas sadales un pašvaldības budžeta finansējuma piešķiršanas kārtība Gulbenes novada pašvaldības dibinātajās izglītības iestādēs” projektu, ar kuru noteikta kārtība, kādā Gulbenes novada pašvaldība sadala valsts budžeta mērķdotācijas un piešķir pašvaldības budžeta finansējumu pedagogu un darbinieku samaksai Gulbenes novada pašvaldības dibinātājās izglītības iestādēs. 
Ņemot vērā augstāk minēto un pamatojoties uz Pašvaldību likuma 4.panta pirmās daļas 4.punktu, kas nosaka, ka viena no pašvaldības autonomajām funkcijām ir gādāt par iedzīvotāju izglītību, tostarp nodrošināt iespēju iegūt obligāto izglītību un gādāt par pirmsskolas izglītības, vidējās izglītības, profesionālās ievirzes izglītības, interešu izglītības un pieaugušo izglītības pieejamību, Valsts pārvaldes iekārtas likuma 72.panta pirmās daļas 2.punktu, kas nosaka, ka Ministru kabinets, Ministru kabineta loceklis, atvasinātas publiskas personas orgāns vai iestādes vadītājs izdod iekšējos normatīvos aktus pats pēc savas iniciatīvas savas kompetences jautājumos, Izglītības likuma 60.panta pirmo daļu, kas nosaka, ka izglītības iestāžu dibinātāji nodrošina šo iestāžu finansējumu, ievērojot Ministru kabineta noteikto izglītības programmu īstenošanas izmaksu minimumu uz vienu izglītojamo, izglītības iestāžu uzturēšanas un saimnieciskos izdevumus, tai skaitā saimnieciskā personāla darba algas, kā arī ar starptautisko sadarbību saistītos izdevumus, izglītojamo uzturēšanas izdevumus izglītības iestādē, un trešo daļu, kas, cita starpā, nosaka, ka izglītības iestādē īstenojamo izglītības programmu izmaksas ietver izdevumus, kas nepieciešami izglītības programmas īstenošanā iesaistīto pedagogu darba samaksai, izglītības iestādes nodrošināšanai ar mācību līdzekļiem, tās saimnieciskajiem izdevumiem, kā arī citiem nepieciešamajiem izdevumiem; pedagogu darba samaksa valsts vai pašvaldības izglītības iestādēs, kā arī valsts augstskolu vidējās izglītības iestādēs, tajā skaitā bērnu no piecu gadu vecuma izglītošanā nodarbināto pedagogu darba samaksa, kā arī pedagogu darba samaksa speciālās pirmsskolas izglītības iestāžu speciālās izglītības grupās un vispārējās izglītības iestāžu speciālās izglītības grupās tiek nodrošināta no valsts budžeta līdzekļiem un valsts budžeta mērķdotācijām; pārējo pedagogu, kas īsteno pirmsskolas izglītības programmas pašvaldības izglītības iestādēs, darba samaksa, ja citos likumos nav noteikts citādi, tiek nodrošināta no pašvaldības budžeta; pašvaldības var piedalīties valsts un pašvaldību izglītības iestāžu īstenoto izglītības programmu pedagogu darba samaksas finansēšanā, Ministru kabineta 2016.gada 5.jūlija noteikumiem Nr. 445 “Pedagogu darba samaksas noteikumi” un Ministru kabineta 2026.gada 14.aprīļa noteikumiem Nr.205 “Kārtība, kādā aprēķina un sadala valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs”, kas stāsies spēkā 2026.gada 1.septembrī, un Gulbenes novada pašvaldības domes apvienotās Sociālo un veselības jautājumu komitejas un Izglītības, kultūras un sporta jautājumu komitejas ieteikumu, atklāti balsojot: ar ____ balsīm "Par", "Pret" – ____, "Atturas" – ____, "Nepiedalās" – ____, Gulbenes novada pašvaldības dome NOLEMJ:
IZDOT iekšējo normatīvo aktu “Valsts budžeta mērķdotācijas sadales un pašvaldības budžeta finansējuma piešķiršanas kārtība Gulbenes novada pašvaldības dibinātajās izglītības iestādēs” (pielikumā).

Gulbenes novada pašvaldības domes priekšsēdētājs				         N.Mazūrs

Sagatavoja: D.Kablukova, L.Priedeslaipa


Pielikums
Gulbenes novada pašvaldības domes 2026.gada 27.augusta lēmumam
Nr. GND/_________

NOTEIKUMI
Gulbenē
2026. gada __. ____________				                  	Nr. GND/IEK/2026/___
Valsts budžeta mērķdotācijas sadales un pašvaldības budžeta finansējuma piešķiršanas kārtība Gulbenes novada pašvaldības dibinātajās izglītības iestādēs
Izdoti saskaņā ar Valsts pārvaldes iekārtas likuma 72. panta pirmās daļas 2. punktu, Izglītības likuma 60. panta pirmo un trešo daļu, Ministru kabineta 2026. gada 14. aprīļa noteikumiem Nr. 205“Kārtība, kādā aprēķina un sadala valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs”, Ministru kabineta 2016. gada 5. jūlija noteikumiem Nr. 445 “Pedagogu darba samaksas noteikumi”

I. Vispārīgie jautājumi

1. Noteikumi nosaka kārtību, kādā Gulbenes novada pašvaldība (turpmāk – Pašvaldība)  sadala valsts budžeta mērķdotācijas un piešķir Pašvaldības budžeta finansējumu (turpmāk – Finansējums) pedagogu un darbinieku darba samaksai Gulbenes novada pašvaldības dibinātajās izglītības iestādēs, izņemot Sveķu pamatskolu.
2. Finansējuma aprēķināšanu un sadali veic, ievērojot normatīvo aktu prasības un nodrošinot vienotu, objektīvu un caurskatāmu finansējuma aprēķināšanu un sadali.
3. Finansējuma apmēru Sveķu pamatskolas pedagogu darba samaksai un valsts sociālās apdrošināšanas obligātajām iemaksām (turpmāk – VSAOI) kārtējam budžeta gadam piešķir saskaņā ar Ministru kabineta noteikto speciālās izglītības iestāžu finansēšanas kārtību.
4. Finansējumu sadala un piešķir saskaņā ar šiem noteikumiem un citiem spēkā esošajiem normatīvajiem aktiem.
5. Gulbenes novada Centrālās pārvaldes Finanšu nodaļa (turpmāk – Finanšu nodaļa) nodrošina atskaišu par Finansējuma izlietojumu sagatavošanu un iesniegšanu Izglītības un zinātnes ministrijai normatīvajos aktos noteiktajā kārtībā.
6. Finansējuma sadali un piešķiršanu izglītības iestādēm veic ar Pašvaldības izpilddirektora rīkojumu izveidota komisija (turpmāk – Komisija).
7. Ja objektīvu apstākļu dēļ izglītības iestāde nespēj nodrošināt šo noteikumu prasību izpildi, izglītības iestādes vadītājs par to rakstiski informē Gulbenes novada Izglītības pārvaldi, kas izvērtē situāciju un sniedz priekšlikumu Pašvaldības izpilddirektoram turpmākā lēmuma pieņemšanai.

II. Finansējuma sadale  un piešķiršana vispārējās pamatizglītības un vispārējās vidējās izglītības programmu īstenošanai

8. Finansējumu darba samaksai skolotājiem, kuri īsteno vispārējās pamatizglītības un vispārējās vidējās izglītības programmas, sadala saskaņā ar Ministru kabineta 2026. gada 14. aprīļa noteikumiem Nr. 205 “Kārtība, kādā aprēķina un sadala valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs” katrai izglītības iestādei atsevišķi, ievērojot attiecīgajā izglītības iestādē īstenotās izglītības programmas, izglītojamo skaitu, klašu komplektu skaitu, klašu lielumu un normatīvajos aktos noteikto pedagoga darba slodzi.
9. Finansējumu atbalsta personālam (pedagoga palīgam, izglītības psihologam, skolotājam logopēdam, pedagogam karjeras konsultantam, izglītības iestādes bibliotekāram, speciālajam pedagogam un sociālajam pedagogam) piešķir, ņemot vērā Valsts izglītības informācijas sistēmā (turpmāk – VIIS) reģistrēto izglītojamo skaitu izglītības iestādē, īstenojamās speciālās izglītības programmas un izglītojamo skaitu tajās kārtējā gada 1. septembrī atbilstoši Ministru kabineta 2026. gada 14. aprīļa noteikumu Nr. 205 “Kārtība, kādā aprēķina un sadala valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs” 3. pielikumā noteiktajam. Ja pilnvērtīga izglītības procesa nodrošināšanai izglītības iestādē nepieciešams regulārs un plānots Gulbenes novada Izglītības pārvaldes struktūrvienības “Ģimenes izglītības un atbalsta centrs” (turpmāk – ĢIAC)  atbalsta personāla klātienes pakalpojums, izglītības iestādes vadītājs līdz attiecīgā gada 25. augustam iesniedz Gulbenes novada Izglītības pārvaldē pamatotu pieprasījumu (precizējumus iespējams iesniegt līdz 3. septembrim). Šādā gadījumā no izglītības iestādei atbalsta personālam aprēķinātās mērķdotācijas daļu novirza ĢIAC atbalsta personāla darba samaksai atbilstoši izglītības iestādē plānotā regulārā klātienes pakalpojuma apjomam. 
10. Finansējumu pagarinātās dienas grupas darbības nodrošināšanai piešķir no Pašvaldības budžeta laikposmam no 1. septembra līdz 31. maijam, paredzot vienu pedagoga slodzi uz katriem 120 izglītojamajiem 1.–4. klašu posmā.
11. Finansējumu internāta pedagoga slodzēm piešķir no Pašvaldības budžeta, pamatojoties uz izglītības iestādes līdz attiecīgā gada 21. jūnijam iesniegtu pamatotu pieprasījumu (precizējumus iespējams iesniegt līdz 3. septembrim), izvērtējot internāta darbības nodrošināšanas nepieciešamību. 
12. Izglītības iestāde piešķirtās mērķdotācijas ietvaros ir tiesīga veikt finansējuma pārdali starp mērķdotācijām, kas paredzētas skolotāju, atbalsta personāla un izglītības iestādes vadītāja vietnieku darba samaksai.

III. Finansējuma piešķiršana pirmsskolas izglītības programmu īstenošanai
13. Finansējumu pirmsskolas izglītības programmu īstenošanai izglītības iestādēs aprēķina, ņemot vērā katras grupas darba laiku, grupu skaitu, bērnu skaitu pirmsskolas izglītības posmā un īstenotās izglītības programmas saskaņā ar šo noteikumu 1. pielikumu.
14. Bērnu skaitu izglītības pakāpē nosaka pēc VIIS reģistrēto izglītojamo skaita attiecīgā gada 1.septembrī.
15. Izglītības iestādes vadītājam ir pienākums, nosakot katra pirmsskolas izglītības skolotāja individuālo darba slodzi un tās plānojumu, ņemt vērā Ministru kabineta 2016. gada 5. jūlija noteikumos Nr. 445 “Pedagogu darba samaksas noteikumi” 32. punktā noteikto un ievērot šādu slodzes sabalansētības principu skolotājam, ja viņam noteikta 40 stundu darba slodze nedēļā:
15.1. katru dienu 6 līdz 7 stundas paredzēt pedagoģiskā procesa īstenošanai grupā;
15.2. katru dienu 1 līdz 2 stundas paredzēt citu pienākumu pildīšanai:
15.2.1. pilnvērtīgi gatavoties individualizēta, diferencēta un personalizēta mācību procesa īstenošanai grupā;
15.2.2. iesaistīties iestādes metodiskajā darbā, veidot un uzkrāt metodiskos materiālus pēc izglītības iestādē noteiktās kārtības;
15.2.3. iesaistīties iestādē noteikto pasākumu īstenošanā;
15.2.4. atbildīgi veikt pienākumus, kas saistīti ar iestādē noteikto obligāto dokumentāciju un informācijas apriti;
15.2.5. sagatavot un sniegt atgriezenisko saiti izglītojamajiem un vecākiem pēc izglītības iestādē noteiktās kārtības;
15.2.6. izstrādāt, uzraudzīt un analizēt izglītojamo individuālos mācību plānus;
15.2.7. sadarboties ar kolēģiem un citiem jomas speciālistiem, tostarp mācību stundu vērošana, analīze, dalīšanās pieredzē, labās prakses ieviešana, popularizēšana u.c.;
15.2.8. ieviest inovācijas, mērķtiecīgi izmantot jaunus digitālos rīkus, metodiskās pieejas pilnveidei utt.;
15.2.9. profesionāli pilnveidoties atbilstoši savām un iestādes vajadzībām;
15.2.10. plānot savu darba laiku un tālākos mērķus, veikt pašvērtēšanu, piedalīties izglītības iestādēs attīstības plānošanā un pildīt citus uzdevumus, kas iestādē noteikti.
16. Ja skolotājs strādā nepilnu darba slodzi nedēļā, Ministru kabineta 2016. gada 5. jūlija noteikumos Nr. 445 “Pedagogu darba samaksas noteikumi” 32.punktā minētais sabalansētības princips jāievēro proporcionāli skolotājam noteiktajai darba slodzei nedēļā.

IV. Finansējuma sadale  un piešķiršana profesionālās ievirzes izglītības programmu īstenošanai
17. Profesionālās ievirzes izglītības iestādēm piešķirto valsts budžeta mērķdotācijas finansējumu pedagogu darba samaksai kārtējam budžeta gadam sadala saskaņā ar spēkā esošajiem normatīvajiem aktiem. Ja valsts budžeta mērķdotācija nav pietiekama profesionālās ievirzes izglītības programmu īstenošanai, Pašvaldība var piešķirt papildu finansējumu, izvērtējot tā nepieciešamību un pamatojoties uz izglītības iestādes līdz attiecīgā gada 20. septembrim iesniegtu pamatotu pieprasījumu.
18. Pedagoga darba slodžu sadali veic profesionālās ievirzes izglītības iestādes vadītājs, ņemot vērā Ministru kabineta 2016. gada 5. jūlija noteikumu Nr. 445 “Pedagogu darba samaksas noteikumi” 32. punktā noteikto darba slodzes sadalījumu.
19. Amata vietas un slodžu skaitu profesionālās ievirzes izglītības iestādēs nosaka saskaņā ar šo noteikumu 2. pielikumu. 

V. Finansējuma sadale un piešķiršana izglītības iestāžu vadītājiem un vadītāju vietniekiem
20. Pamatskolas un vidusskolas direktora un direktora vietnieku slodžu skaitu nosaka atbilstoši izglītojamo skaitam, kas kārtējā gada 1. septembrī reģistrēts VIIS, piemērojot Ministru kabineta 2026. gada 14. aprīļa noteikumu Nr. 205 “Kārtība, kādā aprēķina un sadala valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs” 4. pielikuma 1. tabulā noteiktās slodzes un šo noteikumu 1.pielikumā 2.tabulā noteikto.
21. Pamatskolas un vidusskolas direktora un direktora vietnieku mēneša darba algas likmi nosaka un piešķir atbilstoši izglītojamo skaitam izglītības iestādē vispārējās pamatizglītības un vidējās izglītības programmās atbilstoši Ministru kabineta 2026. gada 14. aprīļa noteikumu Nr. 205 “Kārtība, kādā aprēķina un sadala valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs” 4. pielikuma 2. tabulai, ieturot 1% rezerves fonda nodrošināšanai.
22. [bookmark: _Hlk237363804]Pirmsskolas un profesionālās ievirzes izglītības iestādes vadītāja mēneša darba algas likmi nosaka, Ministru kabineta 2016. gada 5. jūlija noteikumos Nr. 445 “Pedagogu darba samaksas noteikumi” noteiktajai zemākajai mēneša darba algas likmei piemērojot šādus koeficientus, kas noteikti ņemot vērā VIIS reģistrēto izglītojamo skaitu attiecīgā mācību gada 1.septembrī (pirmsskolas izglītības iestādēm) un 20.septembrī (profesionālās ievirzes izglītības iestādēm):

	Izglītojamo skaits
	Koeficients

	līdz 90
	1,12

	no 91-125
	1,15

	no 126 - 300
	1,2

	vairāk kā 300
	1,23



23. Pirmsskolas izglītības iestādes vadītāja vietnieka slodžu skaitu nosaka saskaņā ar šo noteikumu 1.pielikuma 3.tabulu.
24. Profesionālās ievirzes izglītības iestādes vadītāja vietnieka slodžu skaitu nosaka saskaņā ar šo noteikumu 2.pielikumu.
25. Pašvaldībai apstiprinātā finansējuma ietvaros un pamatojoties uz Ministru kabineta 2016. gada 5. jūlija noteikumu Nr. 445 "Pedagogu darba samaksas noteikumi" 25.1 punktu un izglītības iestādes vadītāja aktuālajā darba izpildes novērtēšanā iegūto vērtējumu, ir tiesības noteikt piemaksu izglītības iestāžu vadītājiem. Ja darba izpildes novērtējums ir "labi", piešķir 3 punktus, ja "ļoti labi" – 6 punktus, ja "teicami" – 9 punktus. Viena punkta vērtību nosaka Komisija, ievērojot attiecīgajam gadam pieejamo finansējumu.
26. Gadījumā, ja ar Pašvaldības domes priekšsēdētāja vai izpilddirektora rīkojumu vienas izglītības iestādes vadītājam tiek uzdots pildīt arī citas izglītības iestādes vadītāja pienākumus, uz šo pienākumu izpildes laiku izglītības iestādes vadītājam mēneša darba algas likmi nosaka, viņam noteiktajai mēneša darba algas likmei piemērojot koeficientu 1,25.
27. Izglītības iestādes vadītāja mēneša darba algas likmi apstiprina ar Pašvaldības izpilddirektora rīkojumu, veicot attiecīgus grozījumus darba līgumā.

VI.  Finansējuma sadales principi izglītības iestādēs
28. Izglītības iestādes vadītājs paredz rezerves fondu ne vairāk kā 1% apmērā no izglītības iestādei piešķirtā finansējuma, paredzot finansējumu pedagogu aizvietošanai, ilgstoši slimojošu izglītojamo izglītošanai, atvaļinājuma naudas izmaksai un piemaksām par papildu pedagoģisko darbu.
29. Izglītības iestādes vadītājs atbild par izglītības iestādei piešķirtā Finansējuma racionālu un efektīvu izlietojumu, nodrošinot mācību priekšmetu u.c. izglītības programmās paredzēto nodarbību apmaksu un izglītības procesa kvalitatīvu norisi.
30. Izglītības iestādes vadītājs valsts budžeta mērķdotāciju sadala atbilstoši izglītības iestādē izstrādātajai pedagogu darba slodzes sadales kārtībai, savukārt pedagoga darba algas likmi nosaka atbilstoši izglītības iestādē apstiprinātajiem darba algas likmju noteikšanas kritērijiem. 
31. Izglītības iestādes vadītājs izglītības iestādei piešķirtā Finansējuma ietvaros un saskaņā ar izglītības iestādes izstrādāto pedagogu profesionālās darbības novērtēšanas kārtību ir tiesīgs piešķirt piemaksu par  pedagoga iegūto profesionālās darbības kvalitātes novērtēšanas pakāpi.

VII. Tarifikāciju sastādīšana un saskaņošana
32. Izglītojamo skaitu un klašu komplektu skaitu nosaka pēc VIIS reģistrēto izglītojamo skaita attiecīgā gada 1. septembrī. Izglītības iestādes vadītājs līdz attiecīgā gada 5. septembrim nodrošina informācijas par izglītojamajiem ievadīšanu VIIS. Gulbenes novada Izglītības pārvalde līdz attiecīgā gada 5. septembrim apstiprina VIIS ievadītos datus par izglītojamo skaitu attiecīgā gada 1. septembrī sadalījumā pa klasēm (grupām) un izglītības programmām. Profesionālās ievirzes izglītības programmās izglītojamo, grupu un klašu skaitu nosaka ārējos normatīvajos aktos attiecīgajai profesionālās ievirzes izglītības jomai noteiktajā datumā un kārtībā.
33. Izglītības iestādes vadītājs piešķirtā Finansējuma ietvaros nodrošina pedagogu darba samaksas aprēķinu, veicot pedagogu tarifikāciju atbilstoši ārējiem normatīvajiem aktiem, šiem noteikumiem un izglītības iestādē apstiprinātajai darba samaksas un slodžu sadales kārtībai, atsevišķi pa finansējuma avotiem un izglītības programmu veidiem – pirmsskolas, vispārējās un profesionālās ievirzes izglītības programmām. 
34. Veicot tarifikāciju, izglītības iestādes vadītājs VIIS pārbauda pedagogu profesionālās kvalifikācijas atbilstību normatīvo aktu prasībām un, ja nepieciešams, līdz tarifikācijas saskaņošanai veic darbības šīs atbilstības nodrošināšanai.
35. Izglītības iestādes vadītājs Gulbenes novada Izglītības pārvaldē iesniedz rīkojumu par pedagogu algu likmēm, ja tās noteiktas augstākas par Ministru kabineta 2016. gada 5. jūlija noteikumos Nr. 445 "Pedagogu darba samaksas noteikumi" noteikto zemāko darba algas likmi.
36. Izglītības iestādes pedagogu tarifikāciju iesniedz elektroniski VIIS atbilstoši spēkā esošajiem normatīvajiem aktiem un Gulbenes novada Izglītības pārvaldes noteiktajiem termiņiem.
37. Izglītības iestādes pedagogu tarifikāciju VIIS elektroniski apstiprina izglītības iestādes vadītājs, saskaņo Gulbenes novada Izglītības pārvaldes vadītāja vietnieks, Gulbenes novada Centrālās pārvaldes Finanšu nodaļas ekonomists un Gulbenes novada Izglītības pārvaldes vadītājs.
38. Izglītības iestādes vadītāja tarifikāciju, arī par pedagoga pienākumu veikšanu, veido atsevišķi no pedagogu tarifikācijas. Tarifikāciju elektroniski apstiprina Izglītības iestādes vadītāja vietnieks vai cita ar Pašvaldības rīkojumu noteikta atbildīgā persona. Pēc saskaņošanas ar Gulbenes novada Centrālās pārvaldes Finanšu nodaļas ekonomistu un Gulbenes novada Izglītības pārvaldes vadītāju tarifikāciju apstiprina Pašvaldības izpilddirektors.
39. Visas izmaiņas tarifikācijā izglītības iestādes vadītājs saskaņo ar Gulbenes novada Izglītības pārvaldi, veicot pārtarifikāciju ārējos un iekšējos normatīvajos aktos noteiktajā kārtībā.


VIII. Noslēguma jautājumi
40. Noteikumi stājas spēkā 2026. gada 1. septembrī.
41. Atzīt par spēku zaudējušiem Gulbenes novada pašvaldības domes 2023.gada 31.augusta noteikumus Nr.GND/IEK/2023/24 “Valsts budžeta mērķdotācijas un pašvaldības budžeta finansējuma sadales kārtība Gulbenes novada pašvaldības dibinātajās izglītības iestādēs”.

1. pielikums 
Gulbenes novada pašvaldības domes 2026.gada ___.augusta noteikumiem Nr.__________
“Valsts budžeta mērķdotācijas sadales un pašvaldības budžeta finansējuma piešķiršanas kārtība Gulbenes novada pašvaldības dibinātajās izglītības iestādēs”

Amata vietas un slodžu skaits vispārējās izglītības iestādēs
Amata vietas un slodžu skaits vispārējās izglītības iestādēs, kas īsteno vispārējās pamatizglītības, vispārējās vidējās izglītības un pirmsskolas izglītības programmas
 tabula
	Amata (profesijas) nosaukums/slodžu skaits
	Izglītojamo skaits

	
	līdz 100
	101-150
	151-300
	vairāk nekā 900

	Lietvedis
	0,5
	1
	-
	1

	Vecākais lietvedis
	-
	-
	1
	1

	Personāla speciālists
	-
	-
	-
	1

	Datortīklu administrators/datortehniķis
	-
	0,5
	0,5
	2

	Projektu asistents
	0,2
	0,5
	0,5
	2

	Laborants vispārējās izglītības iestādē, kas īsteno vispārējās vidējās izglītības programmas
	-
	-
	-
	1,25

	Vispārējās aprūpes māsa (sertificēta)
	-
	0,5
	0,5
	2



Direktora vietnieka pirmsskolas izglītības jautājumos slodze vispārējās izglītības iestādēs, kas īsteno vispārējās pamatizglītības, vispārējās vidējās izglītības un pirmsskolas izglītības programmas
tabula
	Amata (profesijas) nosaukums/slodžu skaits
	Izglītojamo skaits

	
	līdz 90
	vairāk nekā 90

	Direktora vietnieks pirmsskolas izglītības jautājumos
	0,5
	1





Amata vietas un slodžu skaits pirmsskolas izglītības iestādēs
tabula
	Amata (profesijas) nosaukums/slodžu skaits
	Bērnu skaits

	
	līdz 75
	76-150
	151-300

	Iestādes vadītājs
	1
	1
	1

	Vadītāja vietnieks izglītības darba jautājumos/metodiķis
	0,5
	0,75
	1

	Lietvedis
	0,25
	0,5
	1


Amata vietu un slodžu skaits vienai pirmsskolas izglītības grupai atbilstoši grupas darba laikam 
tabula
	Amata (profesijas) nosaukums/slodžu skaits
	Grupas darba laiks

	
	8 stundas
	9 stundas
	10 stundas
	11 stundas
	12 stundas

	Pedagogs
	1,20
	1,35
	1,50
	1,65
	1,80

	Pedagogs, ja izpildās vismaz viens no zemāk norādītajiem palielinātas slodzes piemērošanas nosacījumiem*
	1,53
	1,70
	1,85
	2,00
	2,00

	Skolotāja palīgs/auklis
	1,00
	1,00
	1,00
	1,00
	1,00

	Auklis dienas grupā bērniem no viena līdz triju gadu vecumam
	0
	0,125
	0,25
	0,375
	0,50


*Palielināto pedagogu slodžu skaitu piemēro, ja izpildās vismaz viens no šādiem nosacījumiem:
1. pirmsskolas izglītības grupā ir 20 vai vairāk bērnu (stājas spēkā no 2027. gada 1. janvāra); 
2. pirmsskolas izglītības grupā ir 18 vai vairāk bērnu, kuri dzimuši trīs dažādos kalendāra gados (stājas spēkā no 2027. gada 1. janvāra); 
3. pirmsskolas izglītības grupa ir vienīgā attiecīgā pagasta teritorijā un tajā ir 16 vai vairāk bērnu  (stājas spēkā no 2026. gada 1. septembra).
Mūzikas skolotāja un sporta skolotāja amata slodžu skaits pirmsskolas izglītības programmu īstenošanai 

· Mūzikas skolotājs - 0,1 amata slodze katrai grupai.
· Sporta skolotājs - 0,1 amata slodze katrai grupai.
Amata vietu un slodžu skaits atbilstoši bērnu skaitam pirmsskolas izglītības posmā
tabula
	Amata (profesijas) nosaukums/slodžu skaits
	Bērnu skaits

	
	līdz 50
	51-75
	76-150
	151 un vairāk

	Atbalsta personāls (psihologs, logopēds, sociālais pedagogs, pedagoga palīgs, speciālais pedagogs u.c.)
	0,5
	0,8
	1
	1,5

	Atbalsts izglītības kvalitātes pilnveides nodrošināšanai*
	0,1
	0,3
	0,5
	0,8

	Skolotājs aizvietotājs/pedagoga palīgs
	0,5
	0,5
	1
	2

	Vispārējās aprūpes māsa (sertificēta)
	-
	-
	0,5
	1

	Fizioterapeits
	-
	-
	-
	0,25

	Sertificēts bērnu masieris
	-
	-
	-
	0,25


*Slodze tiek piešķirta, lai veicinātu izglītības kvalitātes pilnveidi, paredzot citu pienākumu ietvaros veikt tādus uzdevumus kā mācīšanās grupu vadīšana, atbalsta sniegšana kolēģiem tehnoloģiju jēgpilnā izmantošanā mācību procesā un citus ar izglītības kvalitātes uzlabošanu saistītus pienākumus.
Atbalsta personāla papildu slodžu skaits pirmsskolas izglītības grupās, kurās īsteno speciālās izglītības programmas
tabula
	Speciālo programmu bērnu skaits pirmsskolas izglītības posmā
	1-2
	3-10
	11-15
	16-20
	21 un vairāk

	Atbalsta personāla slodžu skaits
	0,2
	0,4
	0,6
	0,8
	1,0




Individuālais asistents bērnam ar speciālām vajadzībām

Individuālais asistents bērnam ar speciālām vajadzībām līdz piecu gadu vecumam tiek nodrošināts, pamatojoties uz Gulbenes novada pašvaldības pedagoģiski medicīniskās komisijas ieteikumu – vienam bērnam viens asistents līdz 40 stundām nedēļā, ja Pašvaldības budžetā apstiprināts attiecīgs finansējums vai ārējais normatīvais akts nenosaka citādi.

2. pielikums
Gulbenes novada pašvaldības domes 2026.gada ___.augusta noteikumiem Nr.__________
“Valsts budžeta mērķdotācijas sadales un pašvaldības budžeta finansējuma piešķiršanas kārtība Gulbenes novada pašvaldības dibinātajās izglītības iestādēs”


Amata vietas un slodžu skaits profesionālās ievirzes izglītības iestādēs
1. tabula
	Amata (profesijas) nosaukums/slodžu skaits
	Gulbenes novada Bērnu un jaunatnes sporta skola
	Gulbenes Mūzikas skola
	Gulbenes Mākslas skola

	Iestādes vadītājs
	1
	1
	1

	Vadītāja vietnieks izglītības darba jautājumos
	1
	1
	1

	Lietvedis
	1
	1
	1

	Bibliotekārs
	-
	0,5
	-

	Metodiķis
	0,5
	-
	-

	Vispārējās aprūpes māsa (sertificēta)
	1
	-
	-

	Fizioterapeits
	1
	-
	-

